വാട്ട്സ്ആപ്പിൻറെ ഗോൾഡൻ കെണിയിൽ വീഴുന്നതിൽ ഉപയോക്താക്കൾക്ക് മുന്നറിയിപ്പ് . ടെക് ലോകത്ത് അടുത്ത കാലത്ത് ഏറെ ചർച്ചയായിട്ടുള്ള വാർത്തകളിലൊന്നുകൂടിയാണ് വാട്ട്സ്ആപ്പ് വഴി വ്യാപകമായി പ്രചരിച്ചിട്ടുള്ള വാർത്ത കൂടിയാണിത് . നിലവിലുള്ള വാട്സ് ആപ് അപ്ഗ്രേഡ് ചെയ്താൽ വാട്സ്ആപ്പ് ഗോൾഡിലേക്ക് മാറാമെന്നും വാട്ട്സ്ആപ്പ് പുറത്തിറക്കുന്ന പുതിയ പതിപ്പിൻറെ ചിത്രങ്ങൾ പുറത്തായെന്നുമുള്ള തരത്തിലാണ് വാട്ട്സ്ആപ്പ് ഉപയോക്താക്കൾക്ക് ലഭിച്ചിട്ടുള്ള മെസേജ് . ഒരു മില്യണിലധികം സജീവ ഉപയോക്താക്കളുള്ള വാട്ട്സ്ആപ്പിന് നിന്ന് തട്ടിപ്പുകാർ ഇതിൽ നിന്നും ലാഭമുണ്ടാക്കാൻ നിരന്തരം ശ്രമിച്ചു കൊണ്ടിരിക്കുന്നുവെന്നതിൻറെ തെളിവാണ് ഗോൾഡ് എന്നാണ് ടെക് ലോകം പറയുന്നത് . എന്നാൽ പ്രചരിച്ചുകൊണ്ടിരുന്ന മെസേജുകൾ വ്യാജമാണെന്ന് പിന്നീടാണ് മനസ്സിലായിട്ടുള്ളത് . വീഡിയോ കോളിംഗ് ഉൾപ്പെടെയുള്ള പല ഫീച്ചറുകൾ , തെറ്റി അയച്ച മെസേജുകൾ ഡിലീറ്റ് ചെയ്യാൻ സാധിക്കും , ഒരേ സമയം 100 ഫോട്ടോകൾ അയക്കാൻ കഴിയും , സൌജന്യ കോളിംഗ് , വാട്സ്ആപ്പ് തീമുകൾ അനുസ്യൂതം മാറ്റാനുള്ള സൌകര്യം , എന്നിവയുണ്ടെന്ന് അവകാശപ്പെട്ടുകൊണ്ടുള്ളതാണ് ഈ സന്ദേശം . ഇത്തരത്തിൽ ലഭിക്കുന്ന ഇൻവിറ്റേഷനിലൂടെ മാത്രമേ വാട്ട്സ്ആപ് ഗോൾഡ് ലഭിക്കൂ എന്നും മെസേജിൽ വ്യക്തമാക്കുന്നു . ഒറ്റ ക്ലിക്കിൽ വാട്ട്സ്ആപ് ഗോൾഡിലേക്ക് മാറുന്നതിനായി ഒരു ലിങ്കും നൽകിയിട്ടുണ്ട് . എന്നാൽ ലിങ്ക് ക്ലിക്ക് ചെയ്യുന്നവരെ കാത്തിരിക്കുന്നത് 404 എന്ന തെറ്റായ പേജാണ് . ഇത് വാട്ട്സ് ആപ്പിൽ നിന്നുള്ള ഒദ്ധ്യോഗിക പ്രഖ്യാപനമല്ലെന്നും വാട്ട്സ് ആപ് ഉപയോക്താക്കളുടെ വ്യക്തിഗത വിവരങ്ങൾ ലഭിക്കുന്നതിനായി ഹാക്കർമാർ ഒരുക്കിയ വലയാണെന്നും സൈബർ വിദഗ്ദർ തന്നെ മുന്നറിയിപ്പ് നൽകുന്നു . വാട്ട്സ്ആപ്പ് അടുത്ത കാലത്ത് അവതരിപ്പിച്ചിട്ടുള്ള പുതിയ അപ്ഡേറ്റുകൾക്ക് വെല്ലുവിളിയാവുന്ന തരത്തിലാണ് ഹാക്കർമാരുടെ ഇടപെടലുണ്ടായിരിക്കുന്നത് .